Greek Legal Document

Category: 350

Content:
22. ΑΝΑΓΚ. ΝΟΜΟΣ υπ’ αριθ. 908 της 18/22 Μαρτ. 1949 (ΦΕΚ Α' 74) Περί επαναφοράς εν ισχύϊ διατάξεών τινων του Α.Ν. 2711 της 10/11 Δεκ. 1940 διαρκούσης της ισχύος του Γ' Ψηφίσματος. Άρθρον μόνον.-1.Από της δημοσιεύσεως του παρόντος και καθ’ όλην την διάρκειαν της ισχύος του υπό στοιχ. Γ' της 18.6.1946 Ψηφίσματος "περί εκτάκτων μέτρων αφορώντων την δημοσίαν τάξιν και ασφάλειαν", επαναφέρονται εν ισχύϊ, όσον αφορά τον Στρατόν της ξηράς, αι διατάξεις των άρθρ. 1 έως 6 συμπεριλαμβανομένου, του Α.Ν. 2711 της 10/11 Δεκ. 1940" περί διατάξεών τινων αφορωσών την κατάστασιν των αξιωματικών και ανθυπασπιστών του Στρατού κλπ.". 2.Όπου εν τοις ως άνω άρθροις του Α.Ν. 2711/1940 αναφέρονται αι λέξεις "κηρύξεως", ή "λήξεως", ή "διαρκείας του πολέμου", ή της "γενικής επιστρατεύσεως", εννοείται εν προκειμένω η έναρξις, διάρκεια και λήξις της ισχύος του άνω Γ' Ψηφίσματος της 18.6.46, όπου δ’ αναφέρεται παρών Νόμος (Α.Ν. 2711), εννοείται ο παρών Α. Νόμος. 3.Αντί της εν αρχή του άρθρ. 2 του Α.Ν. 2711/1940 αναφερομένης προθεσμίας "μέχρι της 28ης Οκτ. 1940" ορίζεται ως τοιαύτη "μέχρι της ισχύος του παρόντος Α. Νόμου". 4.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν, άμα τη επαναλήψει των εργασιών της Βουλής. 36.Ν.β.19-22 Κατάσταση Αξιωματικών